SIRI ดีด 3% โบรกชี้กำไรปี 66 ทะลุ 4.6 พันล้าน เคาะเป้า 2.20 บ.
SIRI เด้ง 3% ลุ้นกำไรปี 66 โต 9% แตะ 4.65 พันล้าน รับแผนเปิดโครงการใหม่-รับปัจจัยบวกเลือกตั้ง แนะนำราคาเป้าหมาย 2.20 บ.
SIRI เด้ง 3% ลุ้นกำไรปี 66 โต 9% แตะ 4.65 พันล้าน รับแผนเปิดโครงการใหม่-รับปัจจัยบวกเลือกตั้ง แนะนำราคาเป้าหมาย 2.20 บ.
22 มี.ค. 2566

ผู้สื่อข่าวรายงานว่า วันนี้ (22 มี.ค.66) ราคาหุ้น บริษัท แสนสิริ จำกัด (มหาชน) หรือ SIRI ณ เวลา 12:13 น. อยู่ที่ระดับ 1.66 บาท บวก 0.05 บาท หรือ 3.11% สูงสุดที่ระดับ 1.66 บาท ต่ำสุดที่ระดับ 1.62 บาท ด้วยมูลค่าการซื้อขาย 282.68 ล้านบาท

บล.กรุงศรี พัฒนสิน ระบุในบทวิเคราะห์ว่า จุดเด่นจากความชำนาญในกลุ่ม Premium segment ซึ่งจะรับประโยชน์จากไทยเด่นด้านอสังหาฯ ซึ่งปีนี้ SIRI วางแผนเชิงรุกมากทั้งโครงการเปิดใหม่ 7.5 หมื่นล้านบาท เพิ่มขึ้น 75% จากงวดเดียวกันของปีก่อน ทั้ง low rise + Condo และแผน Presales และ Transfer เพิ่มขึ้น 22%/ 11% ตามลำดับ ประเมินกำไรปี 66 ที่ 4.65 พันล้านบาท เพิ่มขึ้น 9% จากงวดเดียวกันของปีก่อน ระยะสั้นคาดกำไรไตรมาส 1/66 เติบโตจากงวดเดียวกันของปีก่อน นอกจากนี้ SIRI ยังเป็นอีกหนึ่งหุ้นที่ได้รับปัจจัยบวกจากการเลือกตั้ง แนะนำราคาเป้าหมาย 2.20 บาท